न्यूज़ीलैण्ड तोता
न्यूज़ीलैण्ड तोता (New Zealand parrot) न्यूज़ीलैण्ड में मिलने वाले तोतों का एक अधिकुल है, जिसका वैज्ञानिक नाम स्ट्रिगोपोइडेआ (Strigopoidea) है। यह तोतों के तीन अधिकुलों में से एक है - अन्य दो सिटाकोईडेआ ("सच्चे" तोते, Psittacoidea) और कैकाटुओइडेआ (कौकटू, Cacatuoidea) हैं। न्यू ज़ीलैण्ड तोतों के तीन ज्ञात वंश हैं - नेस्टर (Nestor), स्ट्रिगोप्स (Strigops) और नेलेप्सिटैकस (Nelepsittacus) - जिनमें से एक (नेलेप्सिटैकस) की सभी जातियाँ विलुप्त हैं और केवल जीवाश्मों में ही मिलती हैं। स्ट्रिगोप्स में न्यूज़ीलैण्ड का प्रसिद्ध काकापो आता है।